Щхьэ-лъакъуэ гъэва-гъэдия

 Щхьэ-лъакъуэр япэ щIы­кIэ ягъэ­лыгъуэ, сэкIэ ятхъунщIурэ псы хуабэкIэ ятхьэщI, итIанэ къуп­щхьэ зэры­ты­пIэ­хэм хуэзэу плIы­рыплIу зэпаупщI, шыуаным иралъхьэ, псы щIыIэ щIакIэри, зэ къытрагъэкъуалъэ, тхъурымбэмрэ да­­гъэмрэ къытрахыурэ. МафIэр цIыкIу ящIри, сыхьэти 4 – 6-кIэ ягъа­вэ. Ны­къуэвэ хъуащ щыжаIэм, шыгъу, ты­къы­рышхуэурэ упщIэта бжьыныщхьэ халъхьэри, шыуаныщхьэр тепIауэ ягъа­вэ, къупщхьэм лыр къыкIэрыхуху.
 Ва нэужь, лыр къыхах, тепщэчым иралъхьэри, ягъэупщIыIу. Лэпсыр яз, лыр къызыкIэраха къупщхьэр абы халъ­хьэ, етIуанэу къа­гъа­вэ, ивэщIы­кIыу­­рэ зэхуэ­ди­тIым фIэкIа къэмынэ-жыху. Лэпсыр бинт тIуащIэкIэ аргуэру яз. Щхьэ-лъа­къуэм къыкIэраха лыр ты­къыр цIы­кIуурэ яупщIатэ е лыхьэжым щIа­­гъэкI, лэпсым халъхьэри, да­къи­къэ 15 – 20-кIэ ягъавэ.
 МафIэм къытрахыжри, ягъэуп­щIыIу градус 50 – 60 хъуху, итIанэ бжьыныху уба, буршрэ шыбжий плъыжьрэ хьэжауэ халъхьэ, фIыуэ зэ­IащIэри, сантиметри 3 – 4 и Iувагъыу тепщэч куум иракIэ, ягъэупщIыIуа нэужь, щIыIалъэм дагъэувэри, ягъэ­дий. Iэнэм щыт­рагъэувэкIэ лэпс дияр зэпэп­лIимэурэ зэпыупщIауэ тепщэч чэнж цIыкIухэм иралъхьэ, абы шатэкIэ щIа бжьыныху шыпс тракIэ. Дашх пIастэ щIыIэ, чыржын, щIакхъуэ.
 Халъхьэхэр (цIыхуий Iыхьэ): мэлыщхьэу – г 2300-рэ, мэл лъакъуэу – г 800, псыуэ – г 1840-рэ, бжьыныщхьэ укъэбзауэ – г 40, шыгъуу – г 10, шыбжий сыр хьэжауэ – г 3, бурш мыхьэжауэ – г 5, бжьы­ныху укъэбзауэ – узыхуейм хуэдиз.

                                                              #Адыгэ_шхыныгъуэхэр